לילך דיין

לילך רחל דיין (נולדה ב-19 בספטמבר 1972) היא עורכת דין ישראלית. החל מיולי 2023 משמשת כפרקליטת מחוז מרכז (אזרחי) בפרקליטות המדינה.

== ביוגרפיה ==
לילך רחל דיין נולדה לרבקה (בקי), אמנית וציירת,<ref>[https://color-in-nature.com/he/artists/artist/12/rivka-beky-maymon רבקה (בקי) מימון], באתר צבע בטבע</ref> וברוך מימון. בעלת תואר ראשון (בהצטיינות) ושני במשפטים מאוניברסיטת תל אביב. בתחילת דרכה עבדה במשרד עורכי הדין נשיץ ברנדס אמיר ושות', בתחום האזרחי.

=== פרקליטות המדינה ===
ב-1999 החלה דיין לעבוד במחלקה הפיסקאלית בפרקליטות המדינה. ב-2001 החלה לשמש כפרקליטה פרקליטת מחוז תל אביב (אזרחי) (לימים מחוז מרכז). במסגרת תפקידה עסקה בתובענות אזרחיות, בהן מאות תיקי קשישים וניצולי השואה שהונו בפרשת הפנסיה הגרמנית. כן עסקה בתיקים רוחביים מטעם היועץ המשפטי לממשלה.

ב-2019 נבחרה לשמש כמשנה לפרקליטת מחוז מרכז ומנהלת מחלקת מקרקעין. במסגרת עבודתה השתתפה בהקמת המחוז, הובילה פרויקטים דוגמת "מסלול בטוח" של אכיפה משולבת בחברה הערבית, הפקעת קרקעות לצורכי תחבורה ועוד. כן ניהלה תיקי דגל, דוגמת תיקים על גידולי קנאביס לצורך סחר בסמים על אדמות מדינה,<ref>לדוגמה: [https://www.facebook.com/praklitut.gov.il/posts/pfbid0rHkzzhkm8zhbywgs1er1nP7w9Y8g3PDgLMSyBLaYMJoJ64cZdsoaujh2nQWrb3tul פוסט בדף הפייסבוק של פרקליטות המדינה], 18 בינואר 2021; [https://www.facebook.com/praklitut.gov.il/posts/pfbid032gNyqoUzSsmQHnmS3QLR2E8rUM8UzwB9XYinGTJyr1vKU5mgDdUYnx1NuNmxUefFl פוסט בדף הפייסבוק של פרקליטות המדינה], 17 באוקטובר 2021</ref> שמירה על חופי הים והסביבה האקולוגית במחוז,<ref>ראו [https://www.facebook.com/praklitut.gov.il/posts/pfbid032buFiFu8YhDDGZSGADLLmxsQVFPunoizULNDZx4tt68dW3Qti75azBShhu71baZul פוסט בדף הפייסבוק של פרקליטות המדינה], 9 באוגוסט 2020</ref> ועוד. בנוסף, במסגרת פרשת דודי אפל, עסקה בתביעה לביטול מכרז בעתודות הקרקע במחוז מרכז (פרשת "מגדל הזוהר"), יזמה מבצעי אכיפה משולבת דוגמת טיפול במטמנות פיראטיות, השבת קרקע לאחר שינוי ייעוד, ועוד.<ref></ref><ref></ref>

חברת ועדת בוררות במחוז מרכז של לשכת עורכי הדין.<ref>[https://www.facebook.com/Mehoz.Merkaz.Law/posts/pfbid02tPkCgdFkrcupEGFjNyTYeJdXcPohnUgv7Na9su2Af77xJKnLfoZtgbvToP44jR4Kl פוסט של מחוז מרכז – לשכת עורכי הדין בישראל ברשת החברתית פייסבוק], 10 ביולי 2023</ref>

=== פרקליטת מחוז מרכז (אזרחי) ===
ביולי 2023 בחרה ועדת המרכזים של נציבות שירות המדינה, פה אחד, בלילך דיין לשמש ככפרקליטת מחוז מרכז (אזרחי), במקומה של עורכת הדין שירלי אנגלרד.<ref></ref>

== חיים אישיים ==
נשואה לגורן דיין ואם לארבעה.<ref>ראו: [https://www.facebook.com/watch/?v=1434552853265527 סרטון בדף הפייסבוק של משרד המשפטים], 8 באוגוסט 2017</ref> מתגוררת בראשון לציון. אחותה, ד"ר עינבל בלאו-מימון, מרצה בקריה האקדמית אונו.<ref></ref>

== קישורים חיצוניים ==
* [https://www.facebook.com/lilach.dayan.9 לילך דיין ברשת החברתית פייסבוק]
* לילך דיין, '[https://www.gov.il/BlobFolder/reports/state-attorney-journal-2/he/files_state-attorney-journal-2.pdf חסיון תרשומות פנימיות בהליך האזרחי: טיבו של "האפקט המצנן"]', משפט מפתח, גיליון 2, ספטמבר 2014, עמ' 38–45
* לילך דיין וטליה אגמון, '[https://www.gov.il/BlobFolder/reports/state-attorney-journal-3/he/files_state-attorney-journal-3.pdf אי הארכת החיים באמצעים מלאכותיים: המתת חסד, או מיתת חסד?]', שם גיליון 3, דצמבר 2015, עמ' 119–128
* לילך דיין ונטע דגן, '[https://www.israelbar.org.il/magazine/OrechHadin51/90/ היעדר חסיון הדיון המקדמי: האם עול או כורח המציאות?]', עורך הדין, גיליון 51, אפריל 2023, עמ' 90–96

== הערות שוליים ==

קטגוריה:פרקליטות מחוזיות
קטגוריה:פרקליטי מחוז מרכז
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:ישראליות שנולדו ב-1972
קטגוריה:ישראלים שנולדו ב-1972